An nada Mohammed Arzika a matsayin Ministan Sadarwa na Najeriya daga Yuni 1999 zuwa Yuni 2001 a majalisar ministocin Shugaba Olusegun Obasanjo.Ya mutu bayan gajeriyar rashin lafiya a ranar 9 ga Yuni 2015. == Bayan Fage == An haifi Mohammed Arzika a garin Tambuwal, da ke karamar hukumar Tambuwal ta jihar Sokoto, Najeriya a ranar 21 ga Afrilu 1943 ga Alhaji Usman Nabungudu da Hajiya Bilikisu. Ya halarci Makarantar Firamare ta Tambuwal daga 1951 - 1955, Sakandaren Middle ta 1953 zuwa 1955 da kuma Makarantar Sakandare ta lardin (Kwalejin Nagarta) daga 1955-1961. Ya kuma halarci kwalejin Barewa daga 1962-1963 da kuma Jami'ar Ahmadu Bello da ke Zariya, Cibiyar Gudanarwa inda ya samu digiri na farko na Fannin Kimiyyar Aikin Gwamnati daga 1964-1967. Arzika ya fara aiki da Ma’aikatan Tarayya a shekarar 1967 ya kuma yi aiki a ma’aikatu da ofisoshi daban-daban na Gwamnatin Tarayya. Ya kasance Mataimakin Sakatare, Ma’aikatar Ma’adinai da Makamashi ta Tarayya 1967-1968, Mataimakin Sakatare, Hukumar Kula da Ma’aikatan Tarayya ta 1968-1969, Mataimakin Sakatare Ma’aikatar Masana’antu ta Tarayya 1969-1971.